Dié sous gee tjoppies die geur van ’n kerriesosatie, sonder al die moeite. Jy kan die sous vooraf maak en die vleis daarin vries vir wanneer julle gaan kamp.
1. Verhit al die bestanddele (ook die mangostukke) vir die kerriesous tot kookpunt en roer dit totdat die suiker gesmelt het. Haal dit van die hitte af en laat dit afkoel.
2. Gooi die afgekoelde kerriesous oor die lamstjops en laat dit marineer totdat jy braai. ’n Dag of twee in die yskas sal die vleis goed sag maak, maar as jy net ’n uur het, sal dit steeds propvol geur wees.
3. Sorg dat die tjops kamertemperatuur is voordat jy dit braai. Verwyder die tjops uit die sous en braai dit vir ’n paar minute aan elke kant oor matige kole totdat dit gaar is volgens jou smaak.
4. Verhit intussen die oorblywende marinade in ’n pan oor die vuur. Bedien die gaar tjops met die warm kerriesous en mangostukke
Kors: Braai die ui in die botter in ’n pan tot sag. Voeg die broodkrummels by en braai ’n paar minute tot effens bruin.
Eiervla: Plaas die eiers, suurroom, melk en jogurt in ’n mengbak en klits tot gemeng. Maak seker jy het 1 L vloeistof. Indien te min, voeg nog melk by. Geur na smaak met die paprika, sout en peper.
Hanli Stepcic van Kuilsrivier se ma het altyd vir hulle die lekkerste varsgebakte broodrolletjies met frikkadelle op vir pouse skool toe gestuur, maar sy het dit vir broodjies met uitgebraaide varkvet en appelkooskonfyt verruil.
Anzette Loubser van Bellville het Griekse lamskoftas berei wat sy leer maak het tydens ’n kookklas wat sy by die kosblogger Ilse van der Merwe gewen het.